
Dr. Vrbnjaka 1, Rakičan, 9103 Murska Sobota. Tel.: 059 234 945
Fax: 02 530 42 40; Email: dom.rakican@siol.net


Datum: 21.04.2020


Zadeva: dopis medijem

  
  Spoštovani!

Obveščamo vas, da je stanje v našem Domu starejših Rakičan stabilno in da nimamo novih okužb s covid-19. V tem času je bilo v Domu opravljenih preko 200 testov pri stanovalcih in zaposlenih, vsi pa so bili negativni.

Kot smo vam že sporočili, smo po pojavu prve okužbe v našem Domu pristopili k izvedbi dodatnih ukrepov za preprečevanje širjenja okužbe. Zaposleni, ki so bili napoteni v samoizolacijo so medtem bili dodatno testirani, vsi testi pa so bili negativni. Predvidevamo, da bodo tudi vsi stanovalci in ostali zaposleni dodatno testirani do 24.04.2020, v kolikor pa bodo tudi ti testi negativni, se bomo po posvetu s pristojnimi službami (NIJZ, imenovani koordinatorji s strani MZ) uskladili za ukinitev statusa t. i. »sive cone« v naši enoti Center za starejše Murska Sobota, kjer se je virus pojavil.

Neuradno smo tudi izvedeli, da je bila naša stanovalka, ki se trenutno nahaja v UKC Maribor dodatno testirana in da je bil test na okužbo s covid-19 negativen.

O vseh nadaljnjih informacijah vas bomo sproti obveščali.


                                                                                                                Direktor:
                                                                                                           Zoran Hoblaj, l.r.

Za vse nadaljnje informacije sem na voljo na 051 600 567, ter na elektronski pošti zoran.hoblaj@dsrakican.si

